[{"text_idx": "#000000", "text": "To\u0308o\u0308ru\u0308hmadBio-inseneeriaBiomassi biokeemiline va\u0308a\u0308rindamineBiopo\u0303hised nanokiulised komposiitmaterjalidFunktsionaalsed materjalid puidupolu\u0308meeridestPuidupolu\u0308meeride fraktsioneerimine ja analu\u0308u\u0308tiline keemiaPuit ja komposiididSekundaarsete biomassivoogude va\u0308a\u0308rindamineTselluloosi keemiline va\u0308a\u0308rindamineTeenusedO\u0303ppeto\u0308o\u0308PartneridMaterjalidUudisedKontakt"}, {"text_idx": "#000002", "text": "TalTech kinnitas oma biomajanduse liidripositsiooni"}, {"text_idx": "#000003", "text": "Tallinna Tehnikau\u0308likooli initsiatiivil toimus sel suvel kolm rahvusvahelist konverentsi ja seminari, mille tipptasemel sisu ja lai osalejate plejaad kinnitasid taas TalTechi kui biomajanduse liidripositsiooni Eestis ja kaugemalgi. Teemad ulatusid rakubioloogiast biomassi va\u0308a\u0308rindamiseni."}, {"text_idx": "#000004", "text": "Ko\u0303igi nimetatud konverentside ja seminaride korraldaja on TalTechi keemia ja biotehnoloogia instituudi vanemteadur ja Eesti Biokeemia Seltsi president Tiit Lukk, kelle so\u0303nul oli Eesti teadlastel vo\u0303imalik sel 2022. aasta soojal suvel kohtuda sadade u\u0308le maailma kokku tulnud ametikaaslastega ning kuulata ku\u0308mneid silmi avavaid ettekandeid. Teiste seas professorite Mart Saarma, Andres Salumetsa, Peep Palumaa ja paljude teiste va\u0308rvikaid so\u0303navo\u0303tte."}, {"text_idx": "#000006", "text": "\u201eEsimene suvine u\u0308ritus oli Euroopa Biokeemia Seltside Fo\u0308deratsiooni (Federation of European Biochemical Societies) toetusel toimuv FEBS3+, mida peeti koosto\u0308o\u0308s La\u0308ti ja Leedu biokeemia seltsidega 15.-17. juunini Tallinna U\u0308likooli konverentsikeskuses. Kuna TalTechi teadlasena olen u\u0308htlasi Eesti Biokeemia Seltsi president ja meie instituudi doktorant Katrina Laks selle seltsi peasekreta\u0308r, olid juhthoovad ja korraldus meie ka\u0308es,\u201c vihjab Lukk tehnikau\u0308likooli juhtrollile. \u201eNii avas u\u0308rituse u\u0308ks va\u0308gagi tuntud biokeemik, TalTechi rektor Tiit Land. Osalejaid oli u\u0308le 200, sh 50 suulist teadusettekannet ning veidi alla 80 postriettekande. Lisaks teadusettekannetele Balti riikide ja Soome-Rootsi teadlastelt oli ko\u0303ige kaugem esineja Ameerika U\u0308hendriikidest.\u201c"}, {"text_idx": "#000007", "text": "Vaata konverentsi programmi ja teemasid."}, {"text_idx": "#000009", "text": "Kui juulis said teadlased puhata, siis augustis ootas ees kaks suurt u\u0308ritust: Pa\u0308rnus toimus 15.-17. augustini ja\u0308rjekordne biomassi va\u0308a\u0308rindamise suveseminar, mille teemad pakuvad Eesti u\u0308hiskonnas nii ta\u0308nase kriisi kui ka keskkonna vo\u0303i rohepo\u0308o\u0308rde vaates kindlasti laiemat huvi. Kolmepa\u0308evane seminar oli ta\u0308is pikitud sisukaid ettekandeid nii meie tuntud teadlastelt kui ka suurtelt ettevo\u0303tetelt. Na\u0308iteks oli kohal Viru Keemia Grupp, kus on u\u0308ha suurema jo\u0303uga keskendutud biotoodete tootmiskompleksi arendamisele ja ka paberipuidu otstarbekamale va\u0308a\u0308rindamisele."}, {"text_idx": "#000010", "text": "Suveseminari avasessioonis tegid ettekanded Allan Lahi ja Rainis Venta TalTechi ettevo\u0303tlusosakonnast vastavalt innovatsiooni ja tehnoloogiasiirde vaatenurgast. Teises sessioonis na\u0308itas Petri-Jaan Lahtvee, kuidas saab Eestis kohapeal biomajanduse va\u0308a\u0308rtusahela maksimaalselt \u201eto\u0308o\u0308le panna\u201c. Tallinna U\u0308likooli doktorant Musa Howlader ra\u0308a\u0308kis merevetikatest saadud looduslike toodete va\u0308a\u0308rindamise vo\u0303imalustest, Illia Krasnou TalTechi inseneeriteaduskonnast tselluloosil-po\u0303hinevatest tuleviku plastidest, keemia- ja biotehnoloogia instituudi teadlane Maria Kulp erinevatest vo\u0303imalustest lignotselluloosi omaduste analu\u0308u\u0308simisel, Tiit Lukk ensu\u0308u\u0308mide kasutamisest biorafineerimisel, Yevgen Karpichev ja Mahendra Mohan biomassi su\u0308nteetilis-orgaanilise keemilise va\u0308a\u0308rindamise vo\u0303imalustest, ja Kannan Thirulmalmuthu ligniini mikrobioloogilise va\u0308a\u0308rindamise vo\u0303imalikest po\u0303ikteedest."}, {"text_idx": "#000011", "text": "U\u0308he po\u0303nevaima loengu andis Rahul Kumar, kes ra\u0308a\u0308kis rakuvabrikute 3D printimise arengust su\u0308nteetilise bioloogia vaatenurgast. Ettekannetega esinesid ka mitmed teadlased Tartu U\u0308likoolist ja Eesti Maau\u0308likoolist, kelle ettekannete teemad olid seotud nii puidusuhkrute mikrobioloogilise va\u0308a\u0308rindamise kui ka na\u0308iteks biomassist ekstrahheeritud ligniinil po\u0303hinevate polu\u0308uretaanide arendustega. Sarnaselt mo\u0308o\u0308dunud aastale osalesid kolmepa\u0308evasel to\u0308o\u0308seminaril ka teadusno\u0303unikud erinevatest ministeeriumitest (nt MKM ja MeM)."}, {"text_idx": "#000012", "text": "Suveseminari kava ja ettekannete info leiab siit."}, {"text_idx": "#000015", "text": "Augusti viimasel na\u0308dalal (24.-25. augustini) toimus TalTechi eestvedamisel ligniini va\u0308a\u0308rindamisele pu\u0308hendatud COST actioni (LignoCOST CA17128) to\u0308o\u0308grupi miiting Tallinnas, kuhu tuli kokku kogu Euroopa ligniini keemia ja biotehnoloogia teaduse koorekiht. U\u0308ritusest vo\u0303ttis osa teadlasi kokku 18 riigist, oma teadusto\u0308o\u0308st olid ra\u0308a\u0308kima kutsutud ka TalTechi ja Tartu U\u0308likooli teadlased. U\u0308rituse sponsoriks COST-vo\u0303rgustiku ko\u0303rval oli Fibenol, kes vo\u0303imaldas osalejatele 23. augusti o\u0303htul ilusa o\u0303htuso\u0308o\u0308gi ning ekskursiooni oma puidu fraktsioneerimise tehasesse Imaveres kohtumise esimesel pa\u0308eval."}, {"text_idx": "#000016", "text": "Kokkuvo\u0303tvalt vo\u0303ib o\u0308elda, et eelnimetatud u\u0308ritused ei ole olulised ainult Eesti biokeemikutele-teadlastele, vaid to\u0303stavad ka Eesti (sh TalTechi) liidrirolli uuele tasemele. See kinnitab, et meil on pakkuda palju ha\u0308id lahendusi, mida maailm praeguses muutuste ajaja\u0308rgus va\u0308ga ootab. \u201cTo\u0308o\u0308, mida meie teadlased on teinud ja teevad, ko\u0303netab u\u0308ha enam ka maailma, mida na\u0308itab aktiivne osavo\u0303tt,\u201d ro\u0303hutab Tiit Lukk. Kas 2023. aasta suvi tuleb biokeemikutel sama tihe, selgub juba o\u0303ige pea."}, {"text_idx": "#000018", "text": "Eesti teadlased hakkavad tootma puidust kilode kaupa bioplasti"}, {"text_idx": "#000020", "text": "Akadeemia tee 15, 12618 Tallinn, Eesti"}]